དཔལ་ལྡན་འབྲས་སྤུངས་དང་ས་སྐྱ་དགོན་དུ་བཞུགས་པའི་གནའ་དཔེ་མི་ཉུང་བ་ཞིག་ཞལ་ཁ་ཕྱེ་བའི་གོ་སྐབས་ཐོབ་སྐབས།གནའ་དཔེ་དེའི་དབུ་ཤོག་ཏུ་བྲིས་པའི་མཚན་བྱང་མང་པོ་ཞིག་གནའ་དཔེ་དེ་འབྲི་བཞེངས་གནང་སྐབས་མཚན་བྱང་དེ་དབུ་ཤོག་གི་ཉིན་ངོར་བྲིས་པ་ཞིག་མ་ཡིན་ལགས།གསུང་རབ་དེའི་གཞུང་དངོས་ཀྱི་ཡིག་གཟུགས་དང་སྣག་མདོག་སོགས་དབུ་ཤོག་ཏུ་བྲིས་པའི་མཚན་བྱང་གི་ཡིག་གཟུགས་དང་སྣག་མདོག་གཅིག་མཚུངས་སུ་མི་འདུགདེར་བརྟེན་དབུ་ཤོག་གི་ཉིན་ངོར་བྲིས་པའི་མཚན་བྱང་དེ་ནི་རང་གི་བུ་སློབ་བམ་ཕྱིས་ཀྱི་དཀར་ཆག་བསྒྲིགས་མཁན་དག་གིས་གཞུང་དེའི་ཞབས་ཤོག་ཏུ་བཞུགས་པའི་མཇུག་བྱང་དུ་འཁོད་པའི་མཚན་བྱང་ལ་ཁུངས་བཅོལ་ཏེ་བྲིས་པར་སྣང་།དཔེར་ན་འབྲས་སྤུངས་སུ་བཞུགས་པའི་དཔེ་རྙིང་མང་པོ་ཞིག་གི་དབུ་ཤོག་གི་ཉིན་ངོར་བྲིས་པའི་མཚན་བྱང་དེ་ནི་རྒྱལ་མཆོག་ལྔ་པ་ཆེན་པོ་དགོངས་པ་རྫོགས་རྗེས།ཁོང་གི་སྐུ་སྒེར་གྱི་དཔེ་མཛོད་ཁང་གི་དཔེ་རྙིང་ལ་དཀར་ཆག་འགོད་སྐབས་དཀར་ཆག་འགོད་མཁན་གྱི་བྲིས་པའི་མཚན་བྱང་ཞིག་ཡིན་པར་སེམས།དཔེར་ན།བཅོམ་ལྡན་རིགས་པའི་རལ་གྲིའི་གསུང་པོད་དཀར་ཆག་བསྟན་པ་རྒྱས་པའི་ཉིན་བྱེད་ཞེས་པ་དེའི་དབུ་ཤོག་གི་ཉིན་མོར་མཁས་ཆེན་པོ་བཅོམ་ལྡན་རིགས་པའི་རལ་གྲིའི་དཀར་ཆག་བསྟན་པ་རྒྱས་པའི་ཉིན་བྱེད་བཞུགས་སོ།།དེར་བལྟ་བར་བྱའོ།།ཧེ་ཧེ།ཞེས་བྲིས་གནང་འདུགདེ་ལྟར་བྲིས་པ་ནི་མཛད་པ་པོ་ཁོང་རང་གིས་གཞུང་དེ་བརྩམས་པའི་དུས་དེར་བྲིས་པའི་མཚན་བྱང་ཞིག་མ་ཡིན།རྗེས་སུ་ཁོང་གི་རྗེས་འཛིན་བུ་སློབ་རྣམས་ཀྱིས་གསུང་པོད་དེ་འབྲི་བཤུ་བྱ་སྐབས།རང་རང་གིས་གུས་པས་སྦྱར་བའི་མཚན་བྱང་ཞིན་ཡིན།སྔོན་གྱི་མཁས་པ་གནམ་གྱིས་ས་བཀབ་པ་ལྟ་བུར་བྱོན་པ་དེ་དག་གིས་ལྗགས་རྩོམ་མང་པོ་ཞིག་སྤེལ་གནང་ཡོད་རུང་དེ་དག་གི་སྟེང་དུ་མཚན་བྱང་བཀོད་པའི་སྐབས་ལ་རང་གིས་རང་ལ་བསྟོད་པའི་ཚིག་དེ་མཁས་པ་ག་གེ་མོས་ཞེས་པ་མཇལ་ཡུལ་དུ་མ་མཆིས་པའི་རྐྱེན་གྱིས་སོ།།དཔེར་ན་ལྡེའུ་ཆོས་འབྱུང་འདི་ནི་ཐོག་པར་མཁས་པ་ལྡེའུས་སྤྱི་ལོའི་དུས་རབསཔའི་དུས་དཀྱིལ་ལ་བརྩམས་པ་དང་།དེ་རྗེས་དུས་རབསཔའི་སྟོད་ཆར་མཁས་པ་ཇོ་ནམ་གྱིས་ཞུས་འགྲེལ་གནང་ཞིང་།དུས་སྐབས་དེ་རང་ལ་མཁས་པ་གཞན་ཞིག་གི་སླར་ཡང་འགྲེལ་སྣོན་མཛད་པ་ཞིག་ཡིན་པ་ཞེ་སའི་ཚིག་དང་མཆོད་བརྗོད་ཀྱི་འགྲེལ་བཤད་ནང་གང་ཟག་གང་གིས་བཙལ་ན།སྔོན་བྱུང་རིག་པའི་གནས་ལ་མཁས་པའི་དགེ་བཤེས་ཇོ་འབུམ་དང་།ད་ལྟར་མཁས་པ་ཇོ་ནང་ཞེས་གཉིས་ཀར་གུས་བཀུར་གྱི་རྣམ་འགྱུར་འཁོད་པ་ལས་ཆོས་འབྱུང་དེ་མཁས་པ་གཉིས་ཀྱི་འབད་བརྩོན་ལ་བརྟེན་ནས་ལེགས་གྲུབ་བྱུང་བ་མཚན་བྱང་དང་མཇུག་བྱང་ལས་གསལ་བཤད་ཐུབ།དེས་ན་གནའ་དཔེའི་མཚན་བྱང་དེ་དག་ལས་གནའ་དཔེ་དེ་འབྲི་བཤུས་གནང་བའམ་ཡང་ན་མཛད་པ་པོ་རང་གིས་ཟིན་བྲིས་བཏབ་པའི་མ་དཔེ་གང་ཞིག་ཡིན་མིན་དེ་ཡང་གསུང་རབ་ཀྱི་མཚན་བྱང་དེ་ལས་རྟོགས་ཐུབ་བོ།།